b'\n_START_ARTICLE_\nSekolah Kebangsaan Taman Jana\n_START_SECTION_\nSejarah sekolah\n_START_PARAGRAPH_\nPeningkatan penduduk dan pertambahan kawasan perumahan di kawasan Kamunting mendesak kerajaan untuk membina sebuah sekolah rendah. Pada tahun 1999 Kementerian Pendidikan Malaysia dengan kerjasama Jabatan Pendidikan Negeri Perak telah mengenalpasti sebuah tapak seluas enam ekar di kawasan perumahan Taman Jana untuk tujuan tersebut. Projek pembinaan bermula pada tahun 2000 dan siap pada awal 2002._NEWLINE_Sekolah ini yang diberi nama Sekolah Kebangsaan Taman Jana, Kamunting mempunyai enam blok bangunan iaitu blok pentadbiran, bilik guru, pusat sumber dan 2 makmal komputer berhawa dingin sepenuhnya, tiga blok untuk 30 bilik darjah, bilik sakit, bilik persalinan, stor, tandas, padang, gelanggang permainan serta kantin._NEWLINE_Pada 15 Januari 2002 pihak Jabatan Pelajaran Perak telah menghantar En. Mohd. Tahir b. Lokman bertugas sebagai penjaga sekolah. Pada 4 Julai 2002 sekolah telah dibuka untuk 420 orang murid, 25 orang guru dan 3 orang staf sokongan. Pada 1 September 2002, En. Ahmad Khusyairi b. Alias telah dilantik sebagai Guru Besar pertama. Guru Besar kedua Pn. Hjh. Siti Rokiah bt. Hj. Ahmad masuk bertugas mulai 16 Disember 2003 hingga Jun 2006. Guru Besar yang ketiga dan ketika ini ialah Cik Alimaton Binti Limat._NEWLINE_SK Taman Jana ditadbir oleh 3 orang Guru-Guru Kanan iaitu En. Ahmad Tahir bin Ahmad sebagai Guru Kanan Pentadbiran, En. Abdul Halim bin Malek sebagai Guru Kanan Hal Ehwal Murid (HEM) dan En. Ahmad Meor bin Ahmad sebagai Guru Kanan Kokurikulum (Koku). Selain daripada itu, SK Taman Jana juga dibantu oleh 55 orang guru, 7 orang staf sokongan, 6 orang pekerja pembersihan swasta dan 3 orang jaga swasta. Jumlah murid di SK Taman Jana ialah sekitar 1280 orang murid pada tahun 2007 yang terdiri daripada pelbagai kaum.\n_START_SECTION_\nVisi\n_START_PARAGRAPH_\nMenjadikan Sekolah Kebangsaan Taman Jana antara sekolah terbilang di dalam daerah Larut, Matang dan Selama menjelang tahun 2010'